

**Біржолғы талондар құны туралы**

***Күшін жойған***

Оңтүстік Қазақстан облысы Созақ аудандық мәслихатының 2009 жылғы 27 сәуірдегі N 128 шешімі. Оңтүстік Қазақстан облысы Созақ ауданының Әділет басқармасында 2009 жылғы 21 мамырда N 14-12-73 тіркелді. Күші жойылды - Оңтүстік Қазақстан облысы Созақ аудандық мәслихатының 2012 жылғы 21 желтоқсандағы № 69 Шешімімен

      Ескерту. Күші жойылды - Оңтүстік Қазақстан облысы Созақ аудандық мәслихатының 2012.12.21 № 69 Шешімімен.

      Қазақстан Республикасының 2008 жылғы 10 желтоқсандағы "Салық және бюджетке төленетін басқа да міндетті төлемдер туралы" Қазақстан Республикасының кодексін (Салық Кодексі) қолданысқа енгізу туралы" Заңының 36-бабына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабына сәйкес, Созақ аудандық мәслихаты **ШЕШТІ:**

      1. Созақ ауданының базар аумағындағы дүңгіршектердегі, стационарлық үй-жайлардағы (оқшауланған блоктардағы) сауданы қоспағанда, базарларда тауарлар өткізу, жұмыстар орындау, қызметтер көрсету жөніндегі қызметтерді жүзеге асыратын Қазақстан Республикасының азаматтары мен оралмандар, дара кәсіпкерлер мен заңды тұлғалардың қызметтері ара-тұра сипатта болған жағдайда біржолғы талондар құны қосымшаға сәйкес белгіленсін.

      Ескерту. 1-тармақтағы, қосымшаның атауындағы, қосымшаның 18-тармағындағы "жеке тұлғалар" деген сөздер "Қазақстан Республикасының азаматтары мен оралмандар" деген сөздермен ауыстырылды - Оңтүстік Қазақстан облысы Созақ аудандық мәслихатының 2011.07.04 N 277 Шешімімен.

      2. Осы шешім алғаш ресми жарияланғаннан кейін он күнтізбелік күннен соң қолданысқа енгізіледі.

      *Созақ аудандық мәслихатының*

*кезектен тыс ХVІІ сессиясының*

*төрағасы:                                  К. Исаев*

*Созақ аудандық мәслихатының*

*хатшысы:                                   А. Аймұрзаев*

          Созақ аудандық мәслихатының

      2009 жылғы 27 сәуірдегі

      N 128 шешіміне қосымша

 **Созақ ауданының базар аумағындағы дүңгіршектердегі, стационарлық үй-жайлардағы (оқшауланған блоктардағы) сауданы қоспағанда, базарларда тауарлар өткізу, жұмыстар орындау, қызметтер көрсету жөніндегі қызметтерді жүзеге асыратын Қазақстан Республикасының азаматтары мен оралмандар, дара кәсіпкерлер мен заңды тұлғалардың қызметтері ара-тұра сипатта болған жағдайда біржолғы талондар құны**

|  |  |  |
| --- | --- | --- |
| қ/с | Кәсіпкерлік қызмет түрі | Бір жолғы талонның 1 күндік құны |
| 1. | Газеттер мен журналдар  | 100 теңге |
| 2. | Ұн, нан және нан тағамдары, кондитерлік өнімдер | 100 теңге |
| 3. | Азық-түлік тауарларын сату | 100 теңге |
| 4. | Киім-кешек, аяқ киім мен бас киімді қоса  | 100 теңге |
| 5. | Тұқым, сондай-ақ отырғызылатын материал (екпелер, көшет), бақша дақылдарын сату  | 100 теңге |
| 6.  | Электротехника құралдары  | 60 теңге |
| 7. | Кеңсе тауарлары, парфюмерия  | 60 теңге |
| 8. | Саяжайларда және үй маңындағы учаскелерде өсірілген табиғи гүлдерді сату | 100 теңге |
| 9. | Қосалқы ауыл шаруашылығы, бағбандық, бақшашылық және саяжай учаскелерінің өнімдерін сату, оның ішінде: |
 |
| 1) сүт өнімдері | 60 теңге |
| 2) ет және ет өнімдері | 150 теңге |
| 3) жүн және терілер қабылдау | 100 теңге |
| 4) бау-бақша дақылдары | 60 теңге |
| 5) ірі-қара мал, жылқылар сату 1 басына | 150 теңге |
| 6) қой, ешкі сату 1 басына | 80 теңге |
| 7) және басқалар | 100 теңге |
| 10. | Жануарлар мен құстардың жем-шөптерін сату  | 140 теңге |
| 11. | Сыпыртқылар, сыпырғылар сату | 30 теңге |
| 12. | Орман жидегін және саңырауқұлақ сату | 60 теңге |
| 13. | Құрғақ жемістер, бал сату | 60 теңге |
| 14. | Балық сату | 100 теңге |
| 15. | Ұсақ-түйек тауарлар сату | 60 теңге |
| 16. | Аяқ-киім жөндеу және басқа да ақылы тұрмыстық қызметтер | 100 теңге |
| 17. | Жер учаскелерін өңдеу жөніндегі жеке трактор иелерінің көрсететін қызметі  | 500 теңге |
| 18. | Үй жануарларын мен құстарын бағуды жүзеге асыратын Қазақстан Республикасының азаматтары мен оралмандар | 60 теңге |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК